Chaladžų kalba
Chaladžų kalba (Khalaj, Arghu) – tiurkų kalbų šeimai priklausanti kalba, vartojama tiurkų, gyvenančių Irane, daugiausia Merkezio provincijoje. Kalbančiųjų skaičius – 42 tūkst. žmonių. Tradiciškai chaladžų kalba buvo priskiriama ogūzų kalboms, laikyta azerbaidžaniečių arba turkmėnų kalbų tarme. Tačiau detalesni tyrimai parodė, kad ši kalba turi archaizmų, siekiančių tiurkų prokalbę ir, kaip manoma, ji anksti atsiskyrė nuo kitų tiurkų kalbų. Chaladžų kalba turi dvi tarmes (šiaurės ir pietų), o praktiškai kiekvienas kaimas – savo šnektą. Kalboje nemažai skolinių iš persų kalbos.